Source: https://webpravo.eu/clanky/zmeny-v-danovej-evidencii-v-novele-zakona-o-dani-z-prijmov
Timestamp: 2019-03-21 07:51:35+00:00

Document:
Zmeny v daňovej evidencii v novele zákona o dani z príjmov – Webpravo
Home » Články » Zmeny v daňovej evidencii v novele zákona o dani z príjmov
V súčasnej dobe má daňovník – fyzická osoba, ktorá si uplatňuje daňové výdavky na výber medzi
Účtovníctvom ( jednoduchým, alebo podvojným )
Daňovou evidenciou § 6 ods. 14 a 15 zákona č. 595/2003 Z.z.
Daňovník s príjmami s prenájmu podľa § 6 ods. 3 zákona č. 595/2003 Z.z., ktorý si uplatňuje daňové výdavky môže používať zjednodušenú evidenciu uvedenú v § 6 ods. 11 zákona č. 595/2003 Z.z.
a daňovník uplatňujúci si paušálne výdavky si môže uplatniť zjednodušenú evidenciu uvedenú v § 6 ods. 10 zákona č. 595/2003 Z.z.
Keby sme to zobrali čisto právne puristicky evidencie obsahujú drobné odlišnosti , ale inak je to veľmi podobné. V realite je to aj tak buď zošit, alebo excelovská tabuľka aj keď určité účtovné softvéry sú uspôsobené na vedenie týchto evidencií.
Novela zákona o dani z príjmov č. 595/2003 Z.z. ruší v podstate rozdielnosť týchto evidencií a zavádza zjednodušenie v tom smere, že náležitosti jednotlivých evidencií, ktoré nie sú účtovníctvom budú naďalej upravené v jedinom ustanovení a to § 6 ods. 11 , ktorého navrhované znenie je nasledovné
“(11) Ak daňovník uplatňuje pri príjmoch uvedených v odsekoch 1 až 4 preukázateľne vynaložené daňové výdavky, môže viesť počas celého zdaňovacieho obdobia daňovú evidenciu o
e) záväzkoch.”.
Čo to v praxi znamená pre podnikateľov, ktorí z nejakých dôvodov nevedú účtovníctvo ?
V prvom rade zanikajú obmedzenia pre vedenie daňovej evidencie, ktoré spočívali v tom, že
daňová evidencia bola obmedzená obratom 170.000 Eur
podnikateľ musel činnosť vykonávať bez zamestnancov
daňovú evidenciu nemohol viesť daňovník výlučne s príjmami s prenájmu
Prvá podmienka – obrat do 170.000 Eur podľa môjho názoru nebola príliš obmedzujúca i z toho dôvodu, že účtovníctvo sa vedie nielen pre účely zistenia základu dane , ale i pre informáciu pre podnikateľa.
Druhá podmienka bola podstatne ťažšie splniteľná, pretože zamestnanec nie je len v osoba v pracovnom pomere, ale i osoba pracujúca na niektorú z dohôd vykonávaných mimo pracovného pomeru ( dohoda o vykonaní práce, dohoda o pracovnej činnosti, dohoda o brigádnickej práci študentov ) . V takom prípade musel podnikateľ v ďaľšom roku prejsť na vedenie klasického účtovníctva .
Tretia podmienka bola pomerne zanedbateľná, keďže prenajímatelia viedli evidenciu s podobnými náležitosťami v zmysle § 6 ods. 11 ZDP.
V praxi to teda znamená zrušenie podmienky obratu, nemožnosti zamestnávať zamestnancov
a to, že subjekty, ktoré porušili dané podmienky nemusia prechádzať na účtovníctvo.
Vedenie daňovej evidencie má pre daňový subjekt tie výhody, že je to menej formálny spôsob ( a tak nehrozí až také riziko, keď za dávajú sáčky s dokladmi dokopy dva týždne pred daňovým priznanímJ), že dostanete pokutu za porušenie zákona č. 431/2002 Z.z o účtovníctve. Zároveň nemusíte dávať k daňovému priznaní predpísané prílohy. Nevýhodu to ale má v tom smere, že klasické účtovníctvo je zviazané s úpravou zákona o dani z príjmov a dobre zaúčtované účtovné prípady Vás navedú na úpravu základu dane tak ako to vyžaduje napríklad § 17 zákona č. 595/2003 Z.z. Takto to bude náročnejšie na vyčíslenie základu dane v prípade niektorých účtovných prípadov ( napríklad postúpenie pohľadávky a podobne )
Previous Rozpočtová pasca samospráv , alebo vplyv miestnych daní na deficit verejných financií.
Next Koniec firiem v daňových rajoch ?

References: § 6
 § 6
 § 6
 § 6
 § 6
 § 6
 § 17